**קריטריונים לתקצוב רשויות מקומיות בשנת הלימודים תשפ"ה עבור תוכניות ניצנים**

**תוכנית "ניצנים" בתום יום הלימודים לגני הילדים באשכולות 1-5 ובכיתות א-ב בכל הארץ**

**תוכנית "ניצנים בחופשות" גילאי 3-9 (גן – כיתה ג') בכל הארץ**

**תקנות תקציביות:**

 20-67-02-04 **ניצנים** - מסגרות לימודיות נוספות בשעות אחר הצהריים;

 20-67-02-10 **ניצנים בחופשות** - מסגרות חינוכיות בחופשות;

**תוקף הקול קורא: מיום 20 באוגוסט 2024 ועד יום 1 בספטמבר 2024**

**משרד החינוך (להלן: "המשרד") יסבסד הפעלת מסגרות חינוכיות מתום יום הלימודים לגני הילדים הציבוריים ולבתי הספר המתוקצבים על ידי משרד החינוך. כמו כן המשרד יסבסד הפעלת מסגרות חינוכיות נוספות בשעות הבוקר לגני הילדים הציבוריים ולבתי הספר המתוקצבים על ידי משרד החינוך, במהלך חופשות בתי הספר והגנים בתוך שנת הלימודים (להלן: "תוכנית ניצנים בחופשות").**

זאת, במטרה לקדם **מענה חינוכי איכותי לצורכיהם השונים של המשתתפים**, ובין היתר, **להקלה בנטל ולעידוד השתלבות ההורים בעבודה.**

הקצבת המשרד תעשה **על פי הדירוג הסוציואקונומי של הרשות (להלן: "אשכול/ות הלמ"ס**"), בסטנדרט **תעריף למשתתף בפועל** (להלן: "**פר-ילד**"), ותועבר לרשויות המקומיות המפעילות את התוכנית במסגרת הכללים המפורטים במסמך זה.

הקצבת המשרד תעשה **על פי הדירוג הסוציואקונומי של הרשות (להלן: "אשכול/ות הלמ"ס**"), במודל של **תעריף למשתתף בפועל** (להלן: "**פר-ילד**"), ותועבר לרשויות המקומיות המפעילות את התוכנית במסגרת הכללים המפורטים במסמך זה.

 **"קריטריונים לתקצוב רשויות מקומיות בשנת הלימודים תשפ"ה עבור תוכניות ניצנים"**

|  |  |  |
| --- | --- | --- |
| **אשכול סוציואקונומי של הרשות** | **תוכנית ניצנים:**בימי הלימודים 5 ימים בשבוע עד שעה 16:00\* | **תוכנית ניצנים בחופשות:**10 ימים בחופשות. 5 ימים בחופשת חנוכה/חורף ו- 5 ימים בחופשת פסח/אביב |
| 1 - 5 | גנים ובתי ספר כיתות א-ב | גנים ובתי ספר כיתות א-ג |
| 6 - 10 | בתי ספר כיתות א-ב |

\*בגני מוכש"ר שאינם נמצאים ברפורמת 'אופק חדש' סיום פעילות ניצנים הוא בשעה 15:45.

משרד החינוך מזמין רשויות להגיש בקשות לתקצוב עבור הפעלת התכניות בהתאם לקריטריונים המפורטים במסמך המצ"ב ובנספחיו.

רשות מקומית אשר מעוניינת להשתתף באחת משתי התוכניות ("ניצנים"/ "ניצנים בחופשות") או בשתיהן, תגיש בקשה עבור התוכניות שנבחרו במוסדות המתוכננים לפעול בשנת הלימודים תשפ"ה והעומדים בתנאים המפורטים בהמשך (כולל עבור מוסדות מוכש"ר ופטור).

מובהר כי לא ניתן לבחור בתוכנית חלקית לדוגמה הבחירה בתוכנית החופשות היא עבור 2 החופשות ולא ניתן לבחור באחת החופשות בלבד.

הגשת הבקשה לתקצוב והתחייבות הרשות להפעלת התכניות (להלן "**מענה לקול קורא**") תעשה באמצעות מערכת ניצנים לאיסוף נתונים (להלן: **"המערכת"**) בקישור הקיים

ב[פורטל רשויות ובעלויות- ניצנים](https://pob.education.gov.il/MeydaHinuchi/Pages/nitzanim-prog.aspx) באזור "מערכת דיווח" – מערכת ניצנים <https://apps4.education.gov.il/ty2net/nitzanim/bchiratRashut> (המערכת נתמכת בדפדפן כרום).

הגשת הבקשה תתאפשר ע"י מנהל ניצנים ברשות, לאחר סיום הגשת בקשת הרשאה. [ראו הנחיות במדריך למשתמש](https://meyda.education.gov.il/files/PortalBaaluyot/POB/grant-permis-nitzanim.pdf).

להלן אופן הגשת הבקשות לתקצוב:

1. רשות שבוחרת בתוכנית ניצנים (שוטף), תמלא במערכת את הנתונים הנדרשים (רישום מקומות פעילות והנספחים הנדרשים).
2. רשות שבוחרת בניצנים בחופשות בלבד- בשלב זה עליה לסמן במערכת את בחירת הפעלת התוכנית בחופשות בלבד. רישום מקומות פעילות לחופשות והנספחים הנדרשים ידרשו בהמשך.
3. בסיום דיווח הנתונים במערכת, על הגזבר וראש הרשות/מנהל מחלקת חינוך, לאשר במערכת את הנתונים וכתב ההתחייבות.
4. **רשויות באשכולות 4-10 אשר בחרו בהזנה עצמאית** - חייבות להגיש במערכת את המפורט להלן:
5. **נספח ב'3** - **התחייבות ספק מזון עצמאי לעמידה בהנחיות ונהלי עבודה**, יוגש חתום וסרוק בפורמט PDF. **כן יש להגיש סרוקים את המסמכים הנלווים לאותו ספק.**

את נספח ב' 3 יש לצרף עבור כל אחד מספקי המזון העצמאים איתם התקשרה הרשות.

1. **נספח ב'4** - **טבלת ריכוז הסכמים (נספחי ב' 3 שלעיל) ומסמכים של ספקי המזון,** יוגש חתום וסרוק בפורמט PDF וכן בגרסת אקסל.

ניתן להפנות שאלות אל מוקד הסיוע במספר 6552\* בימים א-ה בין השעות 07:30-18:00 וביום ו בין השעות 08:00-14:30